**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 20.03.2018 г., ПРОТОКОЛ № 4**

**ПО ТОЧКА СЕДМА**

**Предложение относно промяна наименованието на социалната услуга в общността „Дневен център за възрастни хора с увреждания”, във връзка с изменения и допълнения в чл. 36, ал.2 от Правилника за прилагане на Закона за социално подпомагане /ППЗСП/.**

**Вносител: Кметът на общината**

**Р Е Ш Е Н И Е № 27**

На основание чл.21, ал.1, т.23 и ал.2 от Закона за местното самоуправление и местната администрация, чл. 36, ал.2, т.2б от Правилника за прилагане на закона за социално подпомагане и § 11 от Преходните и заключителни разпоредби към Постановление № 246 на Министерски съвет от 2 ноември 2017г. за изменение и допълнение на Правилника за прилагане на закона за социално подпомагане, Общински съвет - Трявна

**Р Е Ш И:**

1.Дава съгласие за промяна наименованието на социалната услуга, делегирана от държавата дейност, която се предоставя в общността „Дневен център за възрастни хора с увреждания”, с адрес гр. Трявна, ул. „Индустриална” № 1 и капацитет 30 места в „Дневен център за пълнолетни лица с увреждания”, считано от 01.04.2018г.

2.Възлага на Кмета на Община Трявна осъществяването на всички дейности, необходими за правилното и законосъобразно изпълнение на решението.

Прието с 14 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**